
ERREN  HAR  SAGT: 

»^obak  er  ikke  for  ctegemet,  ej 
heller  for  £Maven,  den  er  ikke  til  SYytte  for  9\ienne= 
sket,  men  det  er  en  ^Urt  for  udvortes  Skade  og  alt 
sygt  ZKvæg«. 

Et  Hundrede  Aars  Tiendebetaling 

-af  Apostel   Sylvester  Q.   Cannon. 


Og  dette  skal  være  Begyndelsen  til  mit  Folks 
Tiendeydelse.  '■ —  Pagtens  Bog  119:3. 

Hundredaarsdagen  for  Aabenbaringen  om  Tiende,  som 
den  blev  givet  gennem  Profeten  Joseph  Smith  den  8.  Juli 
1938  vil  blive  fejret  over  hele  Kirken.  Den  første  Aaben- 
baring  om  dette  Forhold  i  vore  Dage,  som  den  findes  i 
Kapitel  119  i  Pagtens  Bog,  blev  givet  i  Far  West,  Missouri, 
paa  en  Tid,  da  de  Hellige 


var  i  Nød.  Den  kom  som 
Svar  paa  dette  Spørgs- 
maal:  »O,  Herre,  vil  du 
vise  dine  Tjenere,  hvor 
meget  af  dit  Folks  Formue 
du  fordrer  i  Tiende?«  Aa- 
benbaringen indbefatter 
det  ovenfornævnte  Citat. 
Derfor  markerer  denne 
Dato  Begyndelsen  til  Tien- 
delovens Overholdelse  i  de 
sidste  Dage.  I  det  Aarhun- 
drede,  som  er  forløbet  si- 
den denne  betydningsfulde 
A  åbenbaring  blev  givet, 
har  Kirken  og  Tusinder  af 
dens  Medlemmer,  der  har 
holdt  Loven,  haft  rigelig 
Lejlighed  til  at  prøve  dens 
Virkning  og  de  Løfter,  som 
Herren  har  givet  dem,  hvis 
Tro  har  sat  dem  i  Stand 
til  at  holde  dette  Bud. 

Tilfældene  er  utallige,   i 
hvilke    Herrens    Løfte 
som  givet  i  Malakias  --  er 
blevet    opfyldt    til    Tiende- 
betalerens Tilfredshed. 

Tilfældene  er  utallige  i  hvilke  Herrens  Løfte  —  som 
givet  i  Malakias  —  er  blevet  opfyldt  til  Tiendebetalerens 
fulde  Tilfredshed. 

Det  fuldstændige  Citat  om  Tiende,  som  det  findes  i  Ma- 
lakias  3:7 — 12,   hvori  Jøderne   dadles,   citeres   sandsynlig- 


Hundredaarsdagen. 
I  Aar  vil  det  være  et 
Hundrede  Aar  siden  Aa- 
benbaringen  om  Tiende 
blev  givet  Joseph  Smith 
i  Far  West,  Missouri  den 
8.  Juli  1838,  og  den  fin- 
des nu  i  det  119.  Kapitel 
af  Pagtens  Bog.  I  mange 
Aar  har  det  været  Skik  og 
Brug  i  Kirken  al  tale  om 
Tiende  igennem  hele  Maj 
Maaned.  Da  Hundredaarel 
fejres  i  Aar  vil  det  blive 
omtalt  i  alle  Grene  over 
hele  Verden.  I  denne  Ar- 
tikel præsenterer  Ældste 
Cannon  Princippet,  som 
det  praktiseredes  i  for- 
dums Tid  saavel  som  nu. 
Broder  Cannon  har  i  13 
Aar  været  Kirkens  præsi- 
derende Biskop  og  blev 
ved  sidst  afholdte  Kon- 
ference kaldt  til  det  høje 
Apostelembede. 

vis   hyppigere   end   noget   Skriftsted   om    dette   Emne.    Det 
lyder  saaledes: 

Fra  eders  Fædres  Dage  ere  I  afvegne  fra  mine  Skikke  og 
have  ikke  bevaret  dem;  vender  om  til  mig,  og  jeg  vil  vende  om 
til  eder,  siger  den  Herre  Zebaoth;  men  I  sige:  hvori  skulde  vi 
vende  om? 

Mon  et  Menneske  tør  bedrage  Gud?  thi  I  bedrage  mig,  og 
dog  sige  I:  hvormed  have  vi  bedraget  dig?  Med  Tienden  og 
Afgiften ! 

Med  Forbandelse  ere  T  forbandede,  og  I,  ja,  det  hele  Folk, 
bedrage  mig. 

Fører  al  Tienden  til  Forraadslhuset,  at  der  kan  være  Spise 
i  mit  Hus,  og  prøver  mig  dog  derved,  siger  den  Herre  Zebaoth, 
om  jeg  ikke  vil  aabne  eder  Himmelens  Sluser  og  udgyde  Vel- 
signelse over  eder  i  Overmaal.   (Malakias  3:7 — 10). 

Det  synes  ganske  klart,  at  Mennesket  fra  Begyndelsen 
har  erkendt  det  som  en  Pligt  at  yde  en  Del  af  sin  Ejen- 
dom og  Indkomst  til  Gud.  Fra  de  første  bibelske  Tider  i 
det  mindste  var  det  Beløb,  der  saaledes  blev  ydet  overalt 
i  den  gamle  og  patriarkalske  Verden,  næsten  uændret  en 
Tiendel.  Medens  der  har  været  Tider  —  især  blandt  de 
første  Jøder  —  da  mere  end  en  Tiendedel  er  blevet  kræ- 
vet, har  den  »hellige  Tiendedel«  gennem  de  forskellige 
Tidsperioder  været  antaget  som  det  Beløb,  som  burde  vies 
Herren  og  hans  Kirke. 

Den  første  direkte  bibelske  Henvisning  til  Tiende  (1. 
Mosebog:  14:18 — 20)  taler  om  Tiendeydelser  og  Henvis- 
ninger i  det  nye  Testamente  til  samme  Tildragelse  ■ — 
Abrahams  Tiende  til  Melkisedek  —  gør  det  klart,  at  Ti- 
endeydelsen var  en  Tiendel.  Skriftstedet  lyder  saaledes: 

Og  Melkisedek,  Kongen  af  Salem,  bragte  Brød  og  Vin,  og  han 
var  den  højeste  Guds  Præst. 

Og  han  velsignede  ham  og  sagde:  velsignet  være  Abram  for 
den  højeste  Gud,  som  ejer  Himmel  og  Jord, 

Og  velsignet  være  den  højeste  Gud.  som  gav  dine  Fjender  i 
din  Haand;  og  Abram  gav  ham  Tiende  af  alt.  (1.  Mosebog  14: 
18—20). 

At  Tiendeloven  blev  forstaaet  i  det  gamle  Israel  er  og- 
saa  klart.  Beretningen  om  Jakob,  der  søgte  Vej  tilbage  til 
sin  Faders  Hus  og  hans  Pagt  med  Herren,  viser  at  denne 
Lov  blev  forstaaet.  Saaledes  lyder  Bibelens  Beretning: 

Og  Jakob  gjorde  et  Løfte  og  sagde:  dersom  Gud  vil  være  med 
mig  og  beskærme  mig  paa  denne  Vej,  som  jeg  rejser,  og  give 
mig  Brød  at  æde  og  Klæder  at  iføre  mig. 

At  jeg  kommer  igen  til  min  Faders  Hus  med  Fred,  og  Herren 
vil  være  mig  en  Gud,  da  skal  denne  Sten,  som  jeg  har  oprejst 
til  en  Mindesten,  være  et  Guds  Hus,  og  jeg  vil  visselig  give  dig 
Tiende  af  alt  det,  du  giver  mig.  (1.  Mosebog  28:20—22). 

Og  saaledes  ser  vi,  at  fra  de  tidligste  Tider  er  Princippet 
at  give  en  Del  af  sin  Indkomst  til  Herren  blevet  antaget 

og  anvendt  af  i  det  mindste  af  en  Del  af  Jordens  Menne- 
sker. Til  Tider  blev  Tienden  betalt  til  mytologiske  Guder 
som  i  det  gamle  Grækenland,  til  Landenes  Herskere,  ind- 
befattende en  Tiendedel  af  Krigsbyttet,  der  bestod  af  Sla- 
ver, Kvæg  o.  s.  v.  og  til  andre  virkelige  eller  imaginære 
Personer.  I  den  ene  eller  den  anden  Form  blev  Princippet 
imidlertid  fulgt  i  seksten  Aarhundreder  som  en  religiøs 
Ydelse,  der  i  det  mindste  tilsyneladende  blev  betalt  til 
religiøse  Formaal. 

I  senere  Aar  blev  Princippet  anvendt  af  regerende  Mo- 
narker, som  benyttede  sig  af  denne  Skik,  til  at  sikre  sig 
selv  store  Pengesummer  og  til  Opfyldelse  af  andre  Rege- 
ringsfunktioner.  Til  Trods  for  denne  uværdige  Anvendelse 
af  hellige  Midler  har  Princippet  stadig  ligget  religiøse 
Mennesker  paa  Sinde,  selv  om  dets  sande  Formaal  og  An- 
vendelse gik  tabt. 

Netop  fordi  dets  sande  Formaal  og  Anvendelse  gik  tabt, 
var  det  nødvendigt,  at  en  Gengivelse  af  Tiendeprincippet 
skulde  finde  Sted,  det  samme  som  med  de  andre  Princip- 
per i  den  sande  Jesu  Kristi  Kirke.  Dette  skete,  som  Gen- 
givelsen af  mange  andre  betydelige  Principper  fandt  Sted 
gennem  et  Spørgsmaal,  som  Joseph  Smith  stillede  Herren. 
En  anden  Lighed  mellem  denne  og  andre  Aabenbaringer 
er,  at  den  ikke  blev  fuldt  ud  forstaaet,  ej  heller  modtaget 
af  Kirkens  Medlemmer,  som  den  kunde  være  blevet.  Le- 
derne i  Almindelighed  og  mange  af  Medlemmerne  akcepte- 
rede  den,  men  mange  manglede  Troen  til  at  aabne  Penge- 
pungen i  den  Udstrækning. 

Under  de  vanskelige  Forhold  ved  Etableringen  af  nye 
Hjem  i  Vesten,  ved  Forfølgelsen  fra  Embedsmændenes 
Side,  der  omfattede  Konfiskering  af  Kirkens  Ejendom  og 
Oppositionen  fra  mange  Ikke-Mormoner,  blev  Tiendeloven 
ikke  overholdt  af  mange  af  Medlemmerne,  skønt  Kirkens 
Autoriteter  hyppigt  prædikede  Tiende.  Vanskelighederne 
blev  saa  alvorlige,  at  Kirkens  Ledere  fandt  sig  pint  og 
plaget  af  Gæld.  Kirkens  Kreditmuligheder  var  meget  ringe. 
En  af  de  alvorligste  Kriser  i  hele  Kirkens  Historie  stod 
Det  første  Præsidentskab,  de  tolv  og  Det  præsiderende 
Biskopsraad  stillet  overfor. 

Det  var  Tilstanden,  da  Lorenzo  Snow  blev  Kirkens  Præ- 
sident. Han  ofrede  straks  megen  Tid  til  Overvejelse  af 
Kirkens  finansielle  Forhold.  Under  denne  Tingenes  Til- 
stand blev  han  tilskyndet  til  at  samle  en  Gruppe  af  Kir- 
kens Ledere  og  drage  til  St.  George.  Da  han  blev  spurgt 
om  Grunden  til  denne  usædvanlige  Fremgangsmaade,  sva- 
rede han,  at  han  ikke  kendte  den,  men  at  Rejsen  skulde 
foretages. 


186 

Ankommet  til  St.  George  midt  i  et  Konferencemøde  hvi- 
lede Profetiens  Aand  utvivlsomt  paa  den  a^værdige  Præ- 
sident, da  85  Aar  gammel.  Han  fortalte  Folket,  at  mange 
af  de  Vanskeligheder,  hvori  de  befandt  sig,  var  kommet 
over  dem,  fordi  de  havde  glemt  Herren.  Han  lovede  dem, 
at  hvis  de  vilde  betale  en  ærlig  Tiende,  vilde  den  Tørke, 
som  da  plagede  dem  forfa^rdeligt  og  andre  Vanskeligheder, 
de  havde  været  udsat  for,  blive  overvundet,  og  de  vilde 
have  Fremgang. 

Formaalet  med  dette  Besøg  var  blevet  gjort  klart.  Fol- 
ket modtog  Raadet.  Da  Selskabet  drog  nordpaa  til  Salt 
Lake  City,  blev  specielle  Møder  afholdt  paa  Vejen,  og  det 
nye  Budskab  om  Tiende  blev  givet.  Da  de  kom  hjem,  blev 
et  højtideligt  Møde  afholdt  i  Salt  Lake  Tempel.  Ledere  fra 
alle  Dele  af  Kirken  blev  indkaldt  til  at  overvære  dette. 
Fra  den  Forsamling  gik  Budskabet  ud.  Det  blev  ført  til 
hver  Del  af  Kirken. 

Der  kom  et  Vendepunkt.  I  Løbet  af  nogle  faa  Aar  var 
Kirkens  Gæld  blevet  betalt  og  dens  Kredit  genoprettet  Kir- 
ken voksede  hurtigere  end  nogensinde  før,  og  Folket  blev 
velsignet  i  saa  høj  Grad,  at  det  langt  overgik  deres  For- 
ventninger. 

Hvad  der  skete  for  Kirken  —  dens  Udfrielse  af  finan- 
ciel  Trældom  -  skete  ogsaa  for  de  af  Kirkens  Medlem- 
mer, som  fulgte  Ledernes  Raad.  Landet  omkring  St.  Geor- 
ge fik  den  Regn  og  Fugtighed,  som  var  lovet,  og  over  hele 
Kirken  blev  »Himmelens  Sluser«  aabnede,  og  Folket  blev 
velsignet. 

Herren  har  velsignet  sit  Folk  i  Overensstemmelse  med 
sine  Løfter  og  vil  fortsætte  med  at  gøre  det.  Gennem  Hun- 
dredaaret  for  Tiende  i  Kirken  vil  der  blive  gjort  Bestræ- 
belser  for  at  bringe  dette  Budskab  ud  til  hvert  eneste  Med- 
lem af  Kirken  med  Opmuntring  til  alle  Medlemmer  om  at 
holde  denne  Lov  til  Enden,  saa  at  baade  de  og  Kirken  vil 
blive  velsignet. 


Mærkværdige  Oplevelser 

af 
Ældste  Einar  A.  Strand,  Forstander  for  Oslo  Gren.. 

Vi  lever  i  en  Periode,  da  Troen  paa  Gud  og  den  usyn- 
lige Verden  er  vaklende  blandt  Menneskene  paa  Jorden. 
Mange  tvivler  paa,  at  der  er  et  højere  Væsen,  andre  be- 
nægter,  at  der  er  en  usynlig  Verden  og  en  ligesaa  usynlig 
Forbindelse  mellem  vor  og  den. 

Disse  Tvivlere  kan  alligevel  ikke  ændre  den  Sandhed,  at 
der  en  næste  Tilværelse  og  en  næste  igen,  med  andre  Ord: 
aldrig  nogen  Ende  paa  Menneskeaandens  Eksistens. 

Ofte  oplever  vi  Ting  i  Livet,  som  taler  sit  tydelige  Sprog 
til  os  om  Sandheden  af  dette.  Det  er  ikke  begrænset  til  et 
enkelt  Individ  at  opleve  Tingene,  ej  heller  nogen  Begræns- 
ning indenfor  det  enkelte  Kirkesamfund.  Vi  maa  ikke  være 
saa  indskrænkede  at  tro  det.  Hvis  det  var  Tilfældet,  vilde 
vi  med  andre  Ord  begrænse  og  indsnævre  selve  Gudstroen 
og  gøre  hans  Ord  til  intet.  Nu,  dette  skal  ikke  være  nogen 
filosofisk  Afhandling  over  Tilværelsens  Mystik.  Jeg  vilde 
blot  fortælle  om  et  Par  forunderlige  Oplevelser,  jeg  har 
haft,  Oplevelser  som  for  mig  er  helt  naturlige  og  som  har 
styrket  min  Overbevisning  om  Forbindelsen  med  den 
usynlige  Verden.  For  ca.  4  Aar  siden  sad  vi  hjemme  en 
Aften,  og  vi  havde  Besøg  af  en  ældre  trofast  Søster  i  Kir- 
ken. Denne  Søsters  Tilværelse  havde  min  specielle  Inter- 
esse, da  jeg  vidste,  at  hun  var  meget  alene,  hun  havde 
ingen  Familie,  som  hyggede  om  hende  eller  tog  sig  af 
hende.  Jeg  spurgte  denne  Aften,  om  hun  ikke  havde  nogle 
Søskende  i  Live.  »Jo,«  sagde  hun,  »jeg  har  ganske  vist  en 
Broder,  men  det  er  30  Aar  siden  vi  saa  hinanden.  Han 
skal  vist  bo  her  i  Oslo.«  Jeg  fik  at  vide,  at  de  var  fra 
Vårmland  i  Sverige  og  følte,  at  jeg  maatte  gøre  noget  for 
at  finde  hendes  Broder  til  hende. 

Der  var  en  Stemme,  som  sagde,  at  jeg  skulde  finde  ham. 
Jeg  sagde  til  hende:  »Vel,  jeg  skal  finde  din  Broder  for 
dig.«  Hun  lo  naturligvis,  som  mange  vilde  have  gjort. 
Næste  Dag  gik  jeg  ud  og  fandt  hendes  Broder  blandt  By- 
ens 270.000  Mennesker.  Jeg  traf  en  Mand,  som  jeg  følte 
var  den,  jeg  søgte.  Jeg  spurgte,  hvor  han  var  fra,  han 
nævnte  Stedet  i  Vårmland.  Saa  sagde  jeg:  »Har  du  en 
Søster,  som  hedder  Ida?«  Han  saa  forundret  paa  mig,  for 
han  svarede,  ja,  men  hvordan  ved  du  det?«  Det  var  den 
rette  Mand,  som  jeg  fan.dt.  Disse  to  Søskende  kom  atter 
sammen  efter  30  Aars  Adskillelse,  men  hvorfra  kom  In- 
spirationen til  mig,  den  stille  Stemme,  som  aldrig  fører 
fejl,  hvis  vi  lytter  og  gør,  som  den  leder  os. 

Sidste  Efteraar  døde  en  Svoger  af  mig  pludselig.  Det  var 
jo  ikke  noget  ualmindeligt,  at  en  Mand  dør,  men  det,  der 
passerede  ved  hans  Død,  var  lidt  udover  det  sædvanlige. 

Han  rejste  fra  Byen  en  Lørdag  Aften  tilsyneladende 
frisk,  blev  syg  og  bragt  til  Drammens  Sygehus.  Vi  fik  Be- 
sked om,  at  det  var  meget  alvorligt,  hvorfor  min  Hustru 
rejste  til  Drammen  om  Mandagen  for  at  bistaa  min  Søster 
i  hendes  triste  Stilling.  Jeg  tog  mine  Børn  med  mig  om 
Aftenen,   da   vi   skulde  til   Bo.  Vi  holdt   Bøn   sammen.   Vi 

bad  ydmygt  Gud,  om  min  Svoger  maatte  faa  Lov  til  at 
leve.  Han  var  en  Person,  som  stod  vore  Hjerter  nær,  el- 
sket og  elskelig,  derfor  brændte  vore  Hjerter  til  Gud  for 
ham  og  hans  Liv,  som  vi  bad  for.  Klokken  2,45  den  sam- 
me Nat,  jeg  kunde  nemlig  ikke  sove,  mit  Hovede  var  fuldt 
af  Tanker  om  den  syge,  hørte  jeg  en  Stemme  sige,  klart 
og  tydeligt:  »En  Engel  fra  Himmelen  kunde  ikke  forhin- 
dre det.« 

Paa  eengang  vidste  jeg,  at  min  Svoger  var  død.  Da  jeg 
stod  op  Kl.  5å  om  Morgenen,  vækkede  jeg  min  ældste  Søn 
og  fortalte  ham,  at  Onkel  Sverre  var  død.  Drengen  sagde: 
»Hvordan  ved  du  det?«  Saa  fortalte  jeg  det,  der  var  sket 
om  Natten.  Jeg  vilde  fortælle  ham  dette  for  paa  Forhaand 
at  bevise  Sandheden  af  det  passerede.  Klokken  9  om  Mor- 
genen fik  jeg  at  vide,  at  Døden  var  indtraadt  samme  Klok- 
keslet, som  jeg  hørte  Stemmen  om  Natten. 

Hvad  var  dette?  Jo,  Stemmen  fra  den  usynlige  Verden. 
Beviset  paa,  at  der  er  en  usynlig  Forbindelse  mellem  os, 
selv  om  mange  fremdeles  vil  benægte  det. 

Lad  derfor  Guds  Aands  stille  Hvisken  altid  lyde  i  vort 
Sind.  Og  forsøg  at  forstaa  Aandens  behagelige  Stemme. 
Lad  os  lære  af  den. 


Tro  og  Føreskab. 


Et  Menneskes  Tro  er  i  sidste  Analyse  dets  Blik  paa  og 
dets  Forstaaelse  af  Livet.  Hvadenten  det  er  i  Forretning, 
i  Politik,  i  Opragelse  og  Uddannelse  eller  i  hvilketsomhelst 
Slægtskab  med  Livet,  er  den  Tro,  at  aandelige  Værdier  er 
vigtigere  end  materielle  Værdier,  den  Tro,  at  Verden  blev 
skabt  væsentlig  med  det  for  Øje,  at  den  skulde  være  til 
Menneskets  Bedste,  og  at  Gud  spillede  en  virkelig  Bolle  i 
Verden,  en  Stilling,  der  tiltrækker  sig  Opmærksomhed. 
Mennesker  holder  af  at  følge  ham,  som  nærer  Tro,  Haab 
og  Glæde  til  Livet.  Der  er,  som  Jacob,  den  store  Psykolog, 
sagde,  en  Vilje,  der  ønsker  at  tro.  Og  en  Vilje  til  at  tro 
har  noget  at  gøre  med  vort  Haabs  Virkeliggørelse.  Der  er 
kun  en  anden  Maade  at  sige  det  paa,  hvad  de  Sidste  Dages 
Hellige  altid  har  gjort  Krav  paa,  at  Tro  er  en  virkelig 
Magt.  Lederen,  der  er  i  Besiddelse  af  Tro,  ejer  en  Magt, 
som  vil  inspirere  andre  til  et  bedre  Liv.  Tro  avler  Tro,  ak- 
kurat som  Kærlighed  avler  Kærlighed.  Uden  Tro  er  der 
ikke  nogen  intelligent  Planlæggelse  af  Fremtiden,  og  den 
sande  Leder  er  hovedsagelig  beskæftiget  med  Skabelsen  af 
en  bedre  Fremtid.  Han  er  et  Menneske,  der  ser  fremad, 
han  har  Tro  paa  Fremtiden  paa  Grund  af  sin  Tro  paa  Gud 
og  Menneskeheden. 

Den  danske  Missions  Historie. 


(Fortsat) 
Efter  sin  Daab  gik  Broder  Jensen,  som  havde  været  en 
meget  aktiv  Baptist  i  elleve  Aar,  til  sine  tidligere  Menings- 
fæller, som  han  følte  sig  knyttet  til  med  de  ømmeste  Baand 
og  bestræbte  sig  paa  at  omvende  dem  til  »Mormonismen«, 
idet  han  viste  dem,  hvorledes  Baptisterne  i  mange  Bet- 
ninger  havde  indført  fejlagtige  Lærdomme  i  deres  Tro. 
Nogle  af  dem  lyttede  med  Interesse  til  hans  Vidnesbyrd 
og  Forklaringer  og  blev  snart  efter  døbt,  medens  andre 
hærdede  deres  Hjerter  mod  Sandhedens  Principper  og  var 
fra  det  Øjeblik  Ældste  Dykes  og  hans  Medarbejderes 
svorne  Fjender.  Herr  Føltved  afløste  Hans  Peter  Jensen 
som  Forstander  for  Baptistmenigheden  i  Aalborg. 

De  nyligt  døbte  Medlemmer  i  Aalborg  og  Nørre  Sundby 
blev  organiseret  til  en  regulær  Gren  af  Jesu  Kristi  Kirke 
af  Sidste  Dages  Hellige  den  25.  November  1850  med  Hans 
Peter  Jensen  (som  var  blevet  ordineret  til  Præst  Dagen 
før)  som  Præsident.  Det  var  den  første  Gren,  som  blev 
organiseret  i  Nordjylland  og  den  anden  i  Danmark.  Aal- 
borg Gren  har  eksisteret  lige  siden  og  er  stadig  en  af  de 
største  og  bedste  Grene  i  de  skandinaviske  Lande.  Blandt 
de  mange,  som  annammede  Evangeliet  i  Aalborg  kan  næv- 
nes afdøde  Præsident  Anthon  H.  Lund. 

Efter  at  have  været  borte  i  26  Dage  vendte  Ældste  Era- 
stus  Snow  tilbage  til  København  fra  England  den  30.  Ok- 
tober 1850.  Han  bragte  tilstrækkelig  Penge  med  sig  til  at 
faa  Mormons  Bog  trykt  paa  Dansk.  Ved  sin  Tilbagekomst 
blev  Ældste  Snow  budt  hjertelig  velkommen  af  de  Hellige. 
Han  skriver: 

»Ældste  Dykes  var  rejst  til  Aalborg  i  Overensstemmelse  med 
det,  der  var  blevet  planlagt,  og  han  havde  ved  mange  forskellige 
Omstændigheder  og  megen  Modgang  vundet  mange  Venner,  som 
søgte  efter  Sandheden.  Broder  Hansen  havde  værtt  flittig,  men 
var  alligevel  ikke  kommet  ret  langt  med  Mormons  Bog.  Ældste 
Forsgren  var  blevet  velsignet  i  sit  Arbejde,  og  Møderne  i  Kø- 
benhavn var  temmelig  godt  besøgt.  Under  mit  Fravær  havde 
Ældste  Forsgren  ogsaa  —  ifølge  de  ham  givne  Instrukser  — 
ordineret  Broder  Christian  Christiansen  til  Præst  og  nogle 
andre  til  Lærere  og  Diakoner.  Han  har  desuden  organiseret  et 
Grensraad,  oprettet  Bønnemøder  etc.,  og  de  Hellige  styrkedes  i 
Troen  og  den  Helligaand,  saa  at  jeg  var  lykkelig  og  glad.  Mange 
syge  var  ogsaa  blevet  helbredet  paa  denne  Tid,  og  jeg  vil  gerne 
omtale  et  Par  enkelte  Tilfælde.  En  Dreng  paa  fire  Aar,  Søn  af 
en  Søster  Andersen,  var  lam  og  havde  aldrig  gaaet.  Han  blev 
salvet  af  Ældste  Forsgren  i  Kristi  Navn,  og  hans  Lemmer  fik 
deres  Kraft  tilbage  og  blev  ligesom  andre  Børns.  En  anden, 
Fru  Thomsen,   som  var  meget  syg  af  Barselfeber,  blev  af  Læ- 

gerne  anset  for  at  være  uhelbredelig.  Men  en  trofast  Søster  An- 
dersen, som  plejede  hende,  talte  med  hende  og  bad  for  hende 
og  fortalte  hende  og  hendes  Mand  om  os.  De  sendte  Bud  efter 
Ældste  Forsgren,  som  kom  til  dem,  og  de  modtog  hans  Vidnes- 
byrd med  Glæde,  og  selv  om  den  syge  ikke  kunde  tale  ret 
meget,  fyldtes  hun  med  Tro  ved  at  høre  hans  Ord,  og  han  bad 
for  hende  og  lagde  Hænderne  paa  hende,  og  Smerterne  og  Fe- 
beren forlod  hende  øjeblikkelig.  Hun  stod  op,  klædte  sig  paa 
og  gik  og  priste  Herren,  og  snart  efter  blev  hun  og  hendes 
Mand  samt  andre  Venner  døbt.  Disse  og  mange  andre  Tilfælde 
af  Helbredelse  og  Tilkendegivelser  af  den  Helligaand  vakte  stor 
Opstandelse  blandt  Folk.  Da  jeg  kendte  Præsteskabets  Magt  i 
Landet  og  det  Hold,  Satan  havde  paa  Folket,  paalagde  jeg  Sø- 
skende at  holde  disse  Ting  fra  at  blive  spredt  og  bruge  Forsig- 
tighed i  alle  Forhold  for  ikke  at  vække  Opstandelse.  Ikke  desto 
mindre  øgedes  Uroen,  eftersom  Arbejdet  skred  frem.  I  Fru 
Thomsens  nærmeste  Nabolag  blev  Folk  fulde  af  Vrede,  ikke 
hlot  paa  hende  og  dem,  som  troede,  men  de  lod  endog  deres 
Vrede  gaa  ud  over  deres  smaa  Børn,  som  legede  i  Gaarden.  En 
af  deres  Naboer,  som  især  rasede  mod  Sandheden,  blev  besat 
af  Djævelen,  og  efter  at  Lægerne  havde  gjort  resultatløse  For- 
søg paa  at  helbrede  ham,  blev  han  sendt  til  en  Sindssygeanstalt. 
Dette  fik  »Mormonismen«  ogsaa  Skyld  for.  Omtrent  paa  samme 
Tid  begyndte  Aviserne  at  udsprede  gamle  engelske  og  ameri- 
kanske Løgne  ,  som  var  blevet  oversat  og  afpudset.  I  dette 
snavsede  Arbejde  deltog  Baptisterne  ogsaa,  fordi  vi  havde  døbt 
mange  af  deres  Medlemmer.  Sjællands  Biskop  udgav  en  Trak- 
tat, hvori  han  udformede  de  sædvanlige  Løgne  og  prøvede  at 
knuse  Herrens  Værk  med  sin  Indflydelse.  Han  ansaa  det  som 
Begeringens  Pligt  at  beskytte  Folket  mod  denne  farlige  Sekt. 
Jeg  svarede  ikke  paa  noget  af  det,  der  var  skrevet  imod  os, 
men  arbejdede  flittigt  paa  at  udvikle  ,mit  Kendskab  til  det 
danske  Sprog  og  hjælpe  Broder  Hansen  med  Oversættelsen  af 
Mormons  Bog.  I  Mellemtiden  fortsatte  vi  med  at  uddele  min 
»En  Sandheds  Bøst«  og  at  holde  Møder  blandt  Søskende  og  i 
vor  Sal;  og  at  tale,  bede,  læse  og  synge  og  høre  de  Hellige  for- 
tælle om  deres  Drømme  og  den  Helligaands  Tilkendegivelser 
var  i  Sandhed  opmuntrende.  Vi  averterede  ikke  vore  Møder, 
men  alligevel  fyldtes  Salen  hurtigt,  især  om  Aftenen,  og  vi 
havde  Haandspaalæggelse  næsten  hver  Søndag;  Daabslhandlin- 
gerne  foretog  vi  i  det  stille,  mest  om  Aftenen,  for  at  undgaa  Uro 
og  Forstyrrelse.« 

I  denne  Forbindelse  er  det  sandelig  af  stor  Glæde  at 
kunne  paavise,  at  de  Hellige  i  Danmark  saa  vel  som  i 
andre  Dele  af  Verden  (hvor  Evangeliet  er  blevet  prædiket 
af  de  Sidste  Dages  Helliges  Ældster  fra  Begyndelsen  var 
velsignet  med  Kundskaben  om,  at  disse  Tegn  skal  følge 
de  troende.  Mange  og  herlige  er  de  Tilfælde,  der  kunde 
berettes  om  med  Hensyn  til  Helbredelsen  af  de  syge,  Ud- 
kastningen af  Djævle,  Udgydelsen  af  Profetiens  Gave  og 
andre  Tilkendegivelser  af  Guds  Naade  og  Magt,  som  Aar 
efter  Aar  markerede  Fremgangen  i  Guds  Værk  i  Den  skan- 
dinaviske Mission. 

I  Løbet  af  Maanederne  November  og  December  1850  be- 
gyndte Præsterne  at  holde  Aftenmøder  i  deres  respektive 

Kirker,  noget  ganske  uhørt  i  Byen  indtil  denne  Tid.  Præ- 
sterne udtrykte  Haabet  om,  at  Folk  ikke  vilde  have  nogen 
Undskyldning  for  at  overvære  »Mormonernes«  Møde;  men 
da  dette  ikke  havde  den  ønskede  Virkning,  forsøgte  de 
dernæst  at  faa  Studenterne  til  at  slutte  sig  til  Lærlingene 
og  Byens  Bærme,  for  at  de  saa  kunde  afbryde  de  Helliges 
Møder.  Mange  Aftener  i  Træk  bestræbte  Brødrene  sig  paa 
at  bære  over  med  de  talrige  Fornærmelser  og  Forstyrrel- 
ser, og  forgæves  appellerede  de  til  Plageaandernes  bedre 
Følelser.  Brødrene  henvendte  sig  ogsaa  til  Borgmesteren 
og  Politidirektøren  for  at  opnaa  Beskyttelse,  men  Politiet 
saa  igennem  Fingrene  med  Pøbelens  Fremfærd  og  for- 
sømte at  gøre  deres  Pligt,  som  Kultusministeren  ogsaa 
havde  forudsagt  vilde  blive  Tilfældet,  og  medens  de  gav 
Brødrene  skønne  Løfter,  som  de  aldrig  opfyldte,  opmun- 
trede de  aabenbart  Pøbelen  i  deres  Voldshandlinger.  Un- 
der disse  Omstændigheder  ansaa  Ældste  Snow  det  for  det 
bedste  at  standse  Aftenmøderne  og  oplyste  Grenens  Med- 
lemmer om  dette.  Da  saa  Tiden  for  Afholdelsen  af  det 
næste  Møde  kom,  blev  Kirkens  Medlemmer  hjemme,  me- 
dens Pøbelen  var  mødt  frem  i  endnu  større  Mængder  end 
nogensinde  og  fremkom  med  Trusler  om  Vold.  Ældste 
Forsgren  var  den,  om  hvem  deres  Had  især  havde  samlet 
sig.  De  omringede  Mødesalen,  brød  Dørene  ind  og  lavede 
et  forfærdeligt  Spektakel,  men  de  udgød  deres  Vrede  paa 
Bygningen  og  sig  selv,  medens  de  Hellige  roligt  bad  i  deres 
Hjem.  Lignende  Scener  blev  gentaget  i  nogen  Tid,  naar 
Mødeaftenen  kom,  og  ved  hver  enkelt  Lejlighed  var  der  sam- 
let flere  Hundrede  Mænd  og  store  Drenge,  som  hylede  op; 
der  var  ingen  Kvinder,  som  tog  Del  i  disse  Optøjer. 

Medens  denne  Uro  gik  sin  Gang,  kom  Ældste  Snow  og 
hans  Missionærkammerater  i  det  stille  sammen  med  Sø- 
skende, som  samledes  i  smaa  Grupper  paa  ensomme  og 
fredelige  Steder  for  at  bede  og  raadføre  sig  med  hinanden. 
Efter  nogen  Tids  Forløb  døde  Uroen,  saa  at  der  igen  kunde 
holdes  Møder  i  Salen. 

I  Mellemtiden  havde  Brødrene  sendt  en  Deputation  til 
Kong  Frederik  den  Syvende  med  et  Eksemplar  af  Ældste 
Snows  »En  Sandheds  Røst«  og  ligeledes  et  Eksemplar  af 
Mormons  Bog  paa  Engelsk.  Kongen  forærede  Bogen  til 
Enkedronningen,  som  var  religiøs.  Bogen  og  den  medføl- 
gende Adresse  havde  —  ifølge  et  Rygte  —  en  saadan  Virk- 
ning paa  den  tidligere  Dronning,  at  hun  var  syg  i  mange 
Dage  derefter. 

Søndag  den  29.  December  blev  der  holdt  to  interessante 
Møder  i  Herr  Nehms  Sal  i  København.  Ved  denne  Lejlig- 
hed blev  Erastus  Snow  for  første  Gang  opholdt  som  Præ- 

sident  for  Den  skandinaviske  Mission  og  Ældste  John  E. 
Forsgren  som  Forstander  for  Københavns  Gren. 

Ved  Slutningen  af  Aaret  1850  var  der  ca.  135  Medlem- 
mer af  Kirken  i  Danmark,  organiseret  i  to  Grene,  den  ene 
i  København  og  den  anden  i  Aalborg.  Af  Medlemmerne 
boede  omtrent  de  Hundrede  i  København  og  ca.  30  i  Aal- 
borg og  Omegn.  Tolv  af  de  lokale  Brødre  var  blevet  ordi- 
neret til  det  mindre  Præstedømme,  ti  i  København  og  to 
i  Aalborg.  De  ordinerede  i  København  var  følgende:  Præ- 
ster: Knud  H.  Bruun,  Christian  Christiansen  og  Frederik 
Chr.  Sørensen;  Lærere:  Ole  U.  C.  Mønster,  Andreas  Ågren 
og  Johan  B.  Førster.  Diakoner:  Johan  A.  Ahmanson,  Niels 
Olsen,  Chr.  J.  Larsen  og  Andreas  Chr.  Samuel  Hansen. 
I  Aalborg  Gren  bestod  Præstedømmet  af  Præst  Hans  Peter 
Jensen  og  Lærer  Niels  Chr.  Schou.  Der  var  ogsaa  tre  eller 
fire  Medlemmer  af  Kirken  i  Sverige,  nemlig  de,  der  var 
blevet  døbt  af  Ældste  John  E.  Forsgren  i  Gefle. 

Ved  Aarets  Slutning  arbejdede  Apostel  Erastus  Snow 
og  Ældsterne  John  E.  Forsgren  og  Peter  O.  Hansen  i  Kø- 
benhavn, medens  Ældste  Georg  P.  Dykes  var  i  Aalborg. 

(Fortsættes) 


Missionspræsidenternes  Konference. 


For  syv  Aar  siden,  da  Kirken  i  København  blev  indviet, 
afholdt  Missionspræsidenterne  deres  Konference  i  Forbin- 
delse med  Indvielseshøjtideligheden.  Det  var  straalende  og 
herlige  Dage,  som  sent  vil  glemmes.  I  Aar  igen  var  Køben- 
havn Skuepladsen  for  den  celebre  Begivenhed,  som  fra 
først  til  sidst  blev  en  straalende  Sukces.  En  Broderskabets 
og  Kærlighedens  Aand  gik  gennem  hele  Konferencen,  en 
Solidaritetsfølelse  bemægtigede  sig  alle,  fordi  vi  vidste  vi 
havde  samme  Tro  og  kæmpede  for  de  fælles  Interesser. 
Samtidig  med  denne  Begivenhed  afholdtes  Københavns  Di- 
strikts Foraarskonference,  og  denne  aabnedes  med  Afhol- 
delse af  en  Koncert  Fredag  den  20.  Maj  Kl.  20.  Den  store, 
smukke  Sal  var  fyldt  til  sidste  Plads  af  et  forventnings- 
fuldt Publikum,  som  med  stor  Interesse  paahørte  de  for- 
skellige sanglige  og  musikalske  Præstationer.  Optakten  var 
glimrende,  idet  Koret  med  sædvanlig  Bravour  sang  den 
herlige  Ungdomssang  »Carry  on«.  Foruden  det  lokale  Kor 
medvirkede  tre  af  Missionsmødrene,  nemlig  Virginia  B. 
Larson,  Sverige,  Claire  G.  Murdock,  Holland,  og  Martha  S. 
Toronto,  Tjekkoslovakiet.   Søster   Larson   spillede   Klaver, 

Søster  Murdock  sang  og  Søster  Toronto  spillede  paa  Harpe. 
Alle  tre  høstede  fortjent  Anerkendelse.  I  en  Pause  benyt- 
tede Præsident  Richard  R.  Lyman  Tiden  til  at  tale  til  de 
forsamlede.  Han  talte  inspirerende  og  interessant  til  For- 
samlingen. 

Søndag  den  22.  Maj  fortsattes  Konferencen  med  Møder 
Kl.  10,  Kl.  14  og  Kl.  i9.  Alle  Møderne  var  godt  besøgte  af 
Søskende  og  Venner,  som  var  kommet  for  at  lytte  til  Her- 
rens Tjenere.  De  forskellige  Præsidenter  og  deres  Hustruer 
talte  indtrængende  og  med  Ydmyghedens  Aand  om  Evan- 
geliets herlige  Budskab. 

Konferencens  Klimaks  naaedes  ved  Aftenmødet  Kl.  19, 
hvor  Salen  ligeledes  var  fyldt  til  sidste  Plads.  Alle  var 
forventningsfulde  og  kommet  for  at  lære  noget  om  Mor- 
monismens Budskab.  Aftenens  første  Taler  var  Søster  Zi- 
nah  Brown,  som  talte  kort  til  Forsamlingen.  Den  næste 
Taler  var  Præsident  Hugh  B.  Brown,  England.  I  Løbet  af 
et  Øjeblik  havde  han  fanget  Tilhørernes  Interesse  ved  sit 
formfuldendte  Indlæg.  Med  Overbevisningens  Varme  og 
Begejstringens  hellige  Ild  talte  han  om  Evangeliet,  især 
Mormons  Bog.  Man  kunde  næsten  mærke,  at  Broder  Brown 
var  Jurist,  saa  logisk,  klar  og  overskuelig  var  hans  Ind- 
læg; han  var  en  Oplevelse,  som  præsterede  et  sandt  orato- 
risk Mesterværk.  Efter  en  Sang  af  Søster  Murdock  talte 
Præsident  Mark  B.  Garff  ganske  kort  til  Forsamlingen. 
Han  bar  et  kraftigt  og  velmenende  Vidnesbyrd  om  det  gen- 
givne Evangelium.  Aftenens  sidste  Taler  var  Apostel  Ri- 
chard R.  Lyman.  Med  sin  magtfulde  Personlighed  og  sit 
charmerende  Væsen  vandt  han  alle  de  tilstedeværende  for 
sig.  Han  talte  kraftigt  og  alvorsfuldt  om  Jesu  Kristi  Evan- 
gelium, formanede  Søskende  til  at  leve  deres  Liv  i  Over- 
ensstemmelse med  dets  Forskrifter.  Alle  følte,  at  de  for 
sig  havde  en  Herrens  Apostel,  hvem  det  høje  og  hellige 
Kald  forlenede  med  Mildhed,  Godhed  og  en  straalende 
Personlighed.  Søskende  og  Venner  elsker  denne  Mand  af 
deres  ganske  Hjerte.  Præsident  Lyman  kan  —  som  hin 
romerske  Feltherre  —  skrive  hjem:  Jeg  kom,  jeg  saa,  jeg 
sejrede. 

Mandag  Aften  afholdt  Den  kvindelige  Hjælpeforening 
Møde  tilligemed  en  Udstilling  af  danske  kvindelige  Haand- 
arbejder.  Ved  Mødet  talte  Søster  Peterson  fra  Norge,  Søster 
Garff  og  Søster  Amy  Brown  Lyman  om  Den  kvindelige 
Hjælpeforenings  Arbejde  og  Opgaver, 

Alt  i  alt  blev  Konferencen  en  storslaaet  Sukces  i  alle 
Henseender;  Guds  Aand  var  i  rigeligt  Maal  udgydt  over 
alle  Forsamlingerne.  Det  var  herligt  at  have  disse  ædle 

Mænd    og    Kvinder    iblandt   os;    de   gjorde   et   uudsletteligt 
Indtryk  ved  deres  noble  Optræden  og  kultiverede  Færden. 


Vore  Ledere  maa  leve  Evangeliet 

af  Præsident   Heber  J.    Grant. 


Jeg  fornyer  igen  alt,  hvad  jeg  sagde  ved  Slutningen  af 
vor  Konference  for  seks  Maaneder  siden.  Jeg  beder  enhver 
Mand  og  Kvinde,  sonm  indtager  en  Stilling,  hvis  Pligt  det 
er  at  forkynde  Jesu  Kristi  Evangelium,  at  leve  det  og  hol- 
de Guds  Befalinger,  saa  at  deres  Eksempel  maa  være  at- 
traaværdigt;  og  hvis  de  ikke  kan  leve  det,  vil  vi  dog  blive 
ved  med  at  elske  dem,  vi  vil  blive  ved  med  at  lægge  Armen 
om  dem,  vi  vil  blive  ved  med  at  bede  for  dem,  saa  at  de 
kan  blive  saa  stærke,  at  de  kan  leve  det;  men  hvis  de  ikke 
er  i  Stand  til  at  leve  det,  beder  vi  dem  venligst  om  at  træk- 
ke sig  tilbage,  saa  at  de,  der  lever  det,  kan  faa  Lov  til  at 
træde  ind  i  Stedet. 

Intet  Menneske  kan  forkynde  Jesu  Kristi  Evangelium 
under  den  levende  Guds  Inspiration  og  med  Magt  fra  det 
høje,  medmindre  han  lever  derefter.  Han  kan  fortsætte  som 
Medlem,  og  vi  vil  bede  for  ham,  ligegyldigt  hvor  mange 
Aar  det  vil  tage,  og  vi  vil  aldrig  lægge  ham  nogen  Hindring 
i  Vejen,  fordi  Evangeliet  er  Kætrlighed  og  Tilgivelse,  men 
vi  ønsker  sande  og  tro  Mænd  og  Kvinder  som  vore  Ledere 
i  Præstedømmet  og  i  Organisationerne.  Intet  Menneske  har 
Ret  til  at  indtage  en  ansvarsfuld  Stilling,  som  ikke  kan 
staa  op  og  sige,  at  han  ved  Evangeliet  er  sandt  og  at  han 
lever  i  Overensstemmelse  med  dets  Principper. 

Maa  Gud  hjælpe  os  til  at  leve  Evangeliet,  saa  at  vort  Lys 
kan  skinne  for  dem,  som  ikke  kender  Sandheden.  Jeg  ved, 
som  jeg  ved  at  jeg  lever,  at  Gud  lever,  at  han  er  min  Fa- 
der, at  han  hører  og  besvarer  mine  Bønner.  Jeg  ved,  at 
Jesus  Kristus  er  Verdens  Frelser  og  Forløser,  den  levende 
Guds  Søn,  min  ældre  Broder.  Jeg  ved,  at  Joseph  Smith  er 
en  sand  Guds  Profet,  og  at  han  var  et  Redskab  i  Herrens 
Hænder  ved  Gengivelsen  af  Jesu  Kristi  Evangelium  til  Jor- 
den. 

Maa  Gud  velsigne  jer  alle,  som  een,  ja  hver  ærlig  og 
oprigtig  Mand  og  Kvinde,  som  bor  paa  Jorden  er  min  yd- 
myge Bøn  i  Jesu  Kristi  Navn.  Amen. 

Fra    Præsident    Grants    Tale   ved   Aabningsmødet 
ved  den  108.  Generalkonference  den  3.  April  1938. 

Fra  Mormons  Bog. 


Og  det  skete,  at  de  atter  hørte  Røsten  og  forstod  den 
ikke;  og  atter  tredie  Gang  hørte  de  Røsten,  og  de  aabnede 
deres  Øren  for  at  høre  den,  og-  deres  Øjne  var  vendt  mod 
Lyden  deraf,  og  de  skuede  bestandigen  mod  Himmelen, 
hvorfra  Lyden  kom.  Og  se,  den  tredie  Gang  forstod  de  Rø- 
sten, som  de  hørte,  og  den  sagde  til  dem:  Ser,  min  elske- 
lige Søn,  i  hvem  jeg  har  Velbehagelighed,  i  hvem  jeg  har 
herliggjort  mit  Navn;  hører  ham!  Og-  det  skete,  at  da  de 
forstod  Røsten,  kastede  de  igen  deres  Øjne  op  mod  Him- 
melen, og  se,  de  saa  en  Mand  nedstige  fra  Himmelen;  han 
var  klædt  i  en  hvid  Kjortel,  og  han  kom  ned  og  stod  midt 
iblandt  dem,  og  hele  Mængdens  Øjne  var  vendt  mod  ham, 
og  de  vovede  ikke  at  aabne  Munden,  den  ene  til  den  an- 
den, og  de  vidste  ikke,  hvad  det  havde  at  betyde;  thi  de 
tænkte,  at  det  var  en  Engel,  som  viste  sig  for  dem.  Og  det 
skete,  at  han  udrakte  sin  Haand  og  talte  til  Folket,  sigen- 
de: »Se,  jeg  er  Jesus  Kristus,  om  hvem  Profeterne  vidne- 
de, at  han  skulde  komme  til  Verden.  Og  se,  jeg  er  Verdens 
Lys  og  Liv,  og  jeg  har  drukket  den  bitre  Kalk,  som  Fade- 
ren har  givet  mig  og  har  herliggjort  Faderen  ved  at  paa- 
lage mig  Verdens  Synder,  hvorved  jeg  har  lidt  alle  Ting 
efter  Faderens  Vilje  fra  Begyndelsen.  Og  da  Jesus  havde 
talt  disse  Ord,  skete  det,  at  hele  Mængden  faldt  til  Jorden; 
thi  de  erindrede,  at  det  var  profeteret  iblandt  dem,  at  Kri- 
stus skulde  vise  sig  for  dem  efter  sin  Himmelfart. 

Tredie  Nephis  Bog. 


Den  skønneste  Blomst. 


En  af  de  skønneste  og  paa  samme  Tid  en  af  de  sjæld- 
neste Perler  i  et  Menneskes  Karakter  er  Taknemmelighed. 
Det  er  af  Betydning,  at  vi  øver  vor  Hukommelse  i  at  glem- 
me en  Fornærmelse  eller  Uretfærdighed  —  det  er  uund- 
skyldeligt for  os  at  glemme  en  Gunst  eller  Venlighed,  der 
er  blevet  vist  os. 

Maaske  holdes  Taknemmelighedens  Hjerteblomst  bedst  i 
Flor  ved  at  søge  en  Lejlighed  til  at  overføre  paa  andre, 
som  vi  møder  paa  Livets  Vej,  den  Venlighed,  der  er  blevet 
os  til  Del.  Paa  denne  Maade  holdes  Venlighedens  Mønt 
bedst  i  Cirkulation. 

»Taknemmelighed  er  den  fattiges  Betalingsmiddel.«  — 

»Taknemmelighed  er  den  skønneste  Blomst,  som  stiger  op 
fra  Sjælen.«  »Der  findes  ikke  nogen  behageligere  Sjæls- 
udøvelse   end   Taknemmelighed.«   —  Agnes  P.    Wallace. 


Fra  Missionsmarken. 


SØNDERBORG:  Onsdag  den  25.  Maj  1938  blev  Emil  Herman 
Westphal  og  Hustru  Margrethe  Wilhelmine  Westphal  indlemmet 
i  Kirken.  Daaben  forrettedes  af  Ældste  Ralph  Chr.  Berthelsen. 
Vi  byder  disse  Søskende  hjertelig  velkommen  i  Kirken. 

ESBJERG:  Tirsdag  den  10.  Maj  Kl.  4  afgik  en  af  Esbjergs  Grens 
ældste   Søskende,   Søster  Nicoline   Christiansen,   ved   Døden.   - 
Str.    Christiansen    har   i   længere   Tid   været    syg    og   haft   store 
Smerter,  og  Døden  kom  sikkert  som  en  Befrielse  for  vor  kære, 
gamle  Søster. 

Onsdag  den  11.  Maj  samledes  Søskende  og  Venner  i  hendes 
Hjem  for  at  se  Str.  Christiansen  for  sidste  Gang  og  for  at  led- 
sage hende  ud  paa  Kapellet,  hvorfra  Begravelsen  skulde  fore- 
gaa. 

Denne  fandt  Sted  Søndag  den  15.  og  aabnedes  med  at  af- 
synge: »Lær  mig,  oh  Skov,  at  visne  glad«  —  Bøn  ved  Grens- 
forstanderen,  Br.  Marius  Løvendahl.  -  -  Derefter  holdt  Br.  Lø- 
vendahl en  smuk  og  gribende  Afskedstale  om  vor  trofaste  Sø- 
ster, der  nu  af  vor  himmelske  Fader  er  kaldet  ud  paa  en  større 
Mission:  Br.  Løvendahl  mindede  Afdødes  Børn  om  hvilket  kær- 
ligt Minde  de  altid  vil  eje  om  deres  Moder,  og  han  nedbad  Her- 
rens Velsignelse  og  Trøst  over  dem,  der  nu  staar  tilbage  med 
Savnet  og  Sorgen  over  at  have  mistet  en  god  Hustru  og  en 
kærlig  Moder.  —  Str.  Selma  og  Sylvia  Pedersen  sang  en  smuk 
og  gribende  Duet  »Engang  vil  vi  forstaa«  og  derefter  talte  Br. 
Anton  Jørgensen,  der  med  Paulus  lovede  vor  kære  Søster  stor 
Velsignelse  for  den  store  Børneflok  hun  sammen  med  sin  Mand 
har  opdraget,  og  af  hvilken  de  fleste  er  aktive  indenfor  Kirken. 
— -  Medens  Koret  sang:  »Jesus,  jeg  mit  Kors  har  taget«  samledes 
Sønnerne  og  Svigersønnerne  om  Kisten  og  bar  den  ud  til  det 
sidste  Hvilested.  —  Ved  Graven  blev  »Nærmere  Gnd  til  dig« 
afsunget,  medens  Kisten  sænkedes.  Efter  dette  holdt  Afdødes 
Svoger,  Ældste  Busch,  Indvielsesbønnen  over  Graven,  og  Svi- 
gersønnen, Jørgen  Christensen  takkede  for  den  store  Deltagelse, 
der  var  udvist  af  Søskende  og  Venner  under  Str.  Christiansens 
lange  Sygdom  og  Død. 

Søndag  Aften  afholdt  Grenen  Mindegudstjeneste,  og  nogle 
korte  Taler  blev  holdt  til  Ære  for  Afdøde.  —  Esbjerg  Gren  har 
mistet  en  trofast  Søster.  —  En  Søster,  der  var  elsket  og  æret, 
og  som  vil  blive  savnet. 

Vor  Medfølelse  samles  med  Br.  Christiansen  og  Børnene  i 
denne  Sorgens  Tid.  Og  vor  Bøn  er,  at  vor  himmelske  Fader  vil 
velsigne  den  Sjæl,  der  nu  er  kaldt  nærmere  til  ham,  og  trøste 
de  Efterladte. 

Ære  være  Str.  Christiansens  Minde! 


Olaf  Mortensens  Bogtrykkeri 


